Kolposkopija

Kolposkopija (od grč. colpo - vagina, scope - gledati) je metoda ginekološkog pregleda kod žena. Nastala je 1925 godine; prvi ju je opisao Nijemac Hans Hinselmann, koji je time pokušavao razviti alat za efektivno nalaženje  tumora cerviksa (grlića maternice), najraširenije maligno oboljenje toga vremena. On je smatrao da se iz endofitskih i egzofitskih lezona cerviksa razvijaju karcinomi cerviksa, te je kolposkopijom pokušao da uvećavajući ova tkiva identificira rane stadije tumora, dajući dovoljno vremena za adekvatne tretmane i uspješno liječenje tumora, prije nego što se on raširi i razvije. Njegove teorije geneze tumora cerviksa su bile netačne, a njegov protokol za kolposkopsku evaluaciju klinički nepraktičan, pa se traženje alternativnih metoda za otkrivanje ovog tumora nastavilo.

Ranih 1940tih, George Papanicolaou je demonstrirao potencijalni citološki  screening (Papa test) kao test za otkrivanje malignih stanja cerviksa. U to vrijeme Papa test  gotovo potpuno potiskuje kolposkopiju iz razloga svoje praktičnosti i efikasnosti, sve do  1960tih. Zatim je uslijedilo ponovno "otkrivanje" kolposkopije kao komplementarnog testa za žene sa abnormalnim citološkim nalazima. Danas kolposkopija uživa status gotovo univerzalno prihvaćene metode za najefektivniji naknadni test za žene za koje se sumnja da imaju cerviksne lezone sa malignim potencijalom.

 Također pogledajte 
Kolonoskopija
 Hans Hinselmann

 Reference 

 Vanjski linkovi 

 Charles Pattan, Michael Grossman: Colposcopy, eMedicine Journal, 10. septembar 2001, Volume 2, br. 9

Kategorija:Ginekologija
Kategorija:Endoskopija